P. Cluniacensi abbati Dei gracia venerabili, ipsiusque religiosissimo conventui, abbati quoque Sancti Germani Altisidorensis, G. de Dinan ipsiusque filii, salutem. Huic presenti monacho, nomine Stephano, nostro videlicet compatriote familiarissimo, quoddam territorium hereditario jure sub nostro dominio contingit, quod prout audivi vobis ab illo concessum, in quantum mihi pertinet similiter concedo, quietum scilicet et ab omni exactione liberum. Hoc autem sciatis, quod ex hoc gradu priori ad altiorem, Dei subveniente gratia, per hunc presentem monachum transcendere poteritis, non tantum partibus Britannicis, verum etiam pluribus aliis. Hujus donationis sunt testes: filii Go. de Dinan, qui concesserunt; Simon archidiaconus, Menfinidus capellanus, Josdan, Alani filius, Kenvaredus decanus, Gofridus gramaticus, Gofridus de Ferraria, Salomon picerna, Hamon dapifer, Formio cocus, David de Miniac, Heremburgis Herve(?), domina castri ipsius, multique alii barones et huic consimiles mulieres. Valete.